uBO Lite (uBOL) on kokeellinen *käyttöoikeudeton* MV3-pohjainen sisällönestotyökalu.

Oletusarvoiset sääntömääritykset vastaavat uBlock Origin -laajennuksen oletuksia:

- uBlock Originin sisäänrakennetut suodatinlistat
- EasyList
- EasyPrivacy
- Peter Lowe’s Ad and tracking server list
- AdGuard CNAME-Cloaked Trackers

Voit lisätä sääntömäärityksiä asetussivulta -- paina ponnahduspaneelin _Rataskuvaketta_.

uBOL on täysin deklaratiivinen, eli suodatus ei edellytä pysyvää uBOL-prosessia ja CSS-/JS-koodin manipulointiin perustuva sisällöneston suorittaa laajennuksen sijaan luotettavasti selainsovellus. Tämän ansiosta itse uBOL-laajennus ei kuormita prosessoria tai keskusmuistia suodatuksen tapahtuessa -- uBOL:n työprosessia tarvitaan _ainoastaan_ ponnahduspaneelin ja asetussivun käytön yhteydessä.

uBO lite ei asennuksen jälkeen vaadi erityistä "oikeutta kaikkien tietojesi lukuun ja muokkaukseen" ja sen vuoksi sen toiminta on muita tätä käyttöoikeutta heti edellyttäviä estotyökaluja, kuten uBlock Orginia, rajoittuneempaa.

On kuitenkin mahdollista myöntää *yksinomaisesti* uBOL:lle laajennetut käyttöoikeudet valikoiduille sivustoille niiden suodatuksen tehostamiseksi deklaratiivisella kosmeettisella suodatuksella ja scriplet-injektoinnilla.

Laajemmat oikeudet myönnetään avoimelle sivustolle avaamalla ponnahduspaneeli ja valitsemalla korkeampi suodatustasi, kuten Optimaalinen tai Täysi.

Tällöin selain varoittaa laajennuksen avoimelle sivustolle pyytämien käyttöoikeuksien seurauksista ja pyytää käyttäjää hyväksymään tai hyläämään pyynnön.

Jos uBOL:n käyttöoikeuspyyntö avoimelle sivustolle hyväksytään, se pystyy suodattamaan sivuston sisältöä tehokkaammin.

Voit määrittää oletusarvoisen suodatustilan uBOL:n asetussivulta. Jos oletustilaksi valitaan Optimaalinen tai Täysi, on uBOL:lle myönnettävä "oikeus lukea ja muokata tietojasi kaikilla sivustoilla".

Huomioithan, että laajennusta kehitetään edelleen seuraavien tavoitteiden saavuttamiseksi:

- Laajoja käyttöoikeuksia ei tarvita asennusvaiheesssa, vaan laajennetut oikeudet myönnetään aina sivustokohtaisesti käyttäjän toimesta.

- Täysin deklaratiivinen luotettavuutta ja alhaista prosessorin/muistin kuormitusta varten.
